**Tabela e specifikimit (Blueprint)**

Në test vlerësohen:

* Të lexuarit e teksteve letrare dhe joletrare
* Të shkruarit për qëllime personale dhe funksionale
* Përdorimi i drejtë i gjuhës

***Plotësimi i tabelës së specifikimeve***

|  |  |  |  |  |  |
| --- | --- | --- | --- | --- | --- |
| **Kompetencat** | **Pikët** | **Rezultatet e të nxënit**  Nxënësi: | **Niveli II** | **Niveli III** | **Niveli IV** |
| Të lexuarit e teksteve letrare dhe joletrare | 14 pikë | * kupton përmbajtjen e tekstit; | P2; P3; P5; *3* ***pikë*** |  |  |
| * përcakton temën; * identifikon llojin e tekstit në prozë; * liston tipare të personazheve * analizon personazhet e tekstit; * shpjegon kuptimin e shprehjeve frazeologjike; * formulon mesazhin. | P. 4,7  P8  ***4 pikë*** | P1: P4: P6, P8  ***8 pikë*** |  |
| * interpreton idetë e tekstit. |  |  | P8; P 9  ***2 pikë*** |
| Të shkruarit për qëllime personale dhe funksionale | 3 pikë | * shkruan duke zbatuar rregullat e drejtshkrimit. | P10  ***1 pikë*** |  |  |
| * përshkruan figurën e personazhit 1-2 mbiemra. |  | P10  ***2 pikë*** |  |
|  |  | * përdor mbiemra epitet gjatë përshkrimit të pers. |  |  | P10  ***3 pikë*** |
| Përdorimi i  drejtë i gjuhës | 13 pikë | * identifikon njërin nga përemrat; * dallon numrin e foljes. | P12  ***1 pikë***  P13 ***1 pikë*** |  |  |
| * dallon shkallën e mbiemrit; * dallon mënyrën e formën e foljeve. |  | P11; P13  ***3 pikë*** |  |
| * dallon përbërësit e fjalës; * formon fjali ku e njëjta fjalë u përket klasave të ndryshme. |  |  | P14  P15  ***2 pikë*** |
| **Pikët totale të testit** | **100% = 30 pikë** |  | **10 pikë**  **34%** | **13 pikë**  **43%** | **7 pikë**  **23%** |

**TESTIM PËRMBLEDHËS PËR PERIUDHËN E PARË**

**GJUHË SHQIPE 8 VARIANTI A**

**Emri i nxënësit: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Data e zhvillimit: \_\_\_\_\_\_\_\_\_2024**

***Lexoni historinë e mëposhtme dhe përgjigjuni pyetjeve në vijim:***

Një çifligar vendosi të kontrollonte se si punonin argatët e çifligut të tij. Në të vërtetë ata punonin shumë. E fillonin punën që me natë e linin kur errej fare. Por çifligarit i dukej se ata punonin pak, se dita qe shumë e shkurtër.   
Një herë u thotë argatëve:   
- Me sa shoh unë ju nuk punoni keq. Fajin e ka dita që është e shkurtër. Mos ndodhet kush midis jush që mund ta bëjë ditën më të gjatë?   
- E bëj unë zotëri, - thotë një argati më i hollë e më i gjatë. Unë mund të sajoj një makinë që do të zgjatë ditën sa të dojë Zotëria juaj. Veçse këtë makinë duhet ta vërë në veprim vetëm i zoti i punës, çifligari.   
- Mirë. Fillo nga puna që tani, për përgatitjen e makinës sate.   
- Dhe argati filloi nga puna: preu disa nga drurët, i gdhendi e i bëri të drejtë, preu disa trungje dhe prej tyre përgatiti disa rrota, të cilave u bëri ca dhëmbë dhe këto rrota i futi në disa boshte. Përgatiti pra, ca ingranazhe të madhësive të ndryshme. Së fundi, përgatiti një dorëz të madhe dhe makina ishte gati.  
- Tani - i tha argati çifligarit, - rrotulloje dorezën dhe dita do të zgjatet aq sa makina të jetë në punë domethënë. sa të duash zotrote, veçse nuk duhet ta ndalosh rrotullimin e rrotave të makinës.   
 Dhe e vuri vetë në veprim makinën që t’i tregonte zotërisë sesi punonte makina. Filloi çifligari të rrotullonte dorëzën që rrotullonte edhe rrotat. Puna ishte e thjeshtë, por e vështirë dhe e lodhshme. Kaloi një orë. Çifligarit filluan t’i bien djersët. Hoqi xhaketën. Filluan t’i digjnin duart, por nuk e ndërpreu punën, sepse shkurtohej dita. Kështu ai punoi deri në mbrëmje, derisa u err. Dita iu duk shumë e gjatë.   
-E sheh zotëri, se dita u zgjat ashtu siç të premtova?   
- Kjo është e vërtetë, dita u zgjat, madje u zgjat si shumë, - tha çifligari,- veçse nuk ka mundësi që këtë dreq doreze ta vërtitë dikush tjetër?   
Mundësi ka, veçse dita nuk do të zgjaste aq sa do zotrote.   
- E po, mirë, - tha çifligari. – Le të zgjatet sa të zgjatet, fundja të qëndrojë edhe ashtu siç qe…  Dita zgjati aq sa e kishte bërë Zoti. (çifligar-pronar i madh tokash)

**1**. Teksti i mësipërm është: (1 pikë)

A) tregim; B) fabul ; C) përrallë; D) legjendë.

**2.** Çifligari ishte i pakënaqur me punën e argatëve sepse: (1 pikë)

A) argatët ishin dembelë; B) dita i dukej shumë e shkurtër;

C) ishte i pangopur në pasuri; D) nuk kënaqej me punën e askujt.

**3.** Kërkesa e çifligarit ju duket: (1 pikë)

A) e drejtë; B) qesharake; C) djallëzore; D) e pamundur.

**4**. Listoni dy cilësi të karakterit argatit *më të hollë e më të gjatë,* duke sjellë detaje nga historia. (4 pikë)

A) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

B)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**5**. Kushti që makina mund të zgjaste ditën vetëm nëse do ta rrotullonte çifligari është: (1 pikë)

A) një tallje për çifligarin; B) një mësim që i jepej atij;

C) një provë për aftësitë e tij; D) zgjidhja e vetme për të zgjatur ditën.

**6.** Zbërtheni kuptimin e shprehjeve frazeologjike të mëposhtme. (2 pikë)

iku me bisht ndër shalë\_\_\_\_\_\_\_\_\_\_\_\_\_\_\_\_\_\_\_\_, s’ia ha qeni shkopin \_\_\_\_\_\_\_\_\_\_\_\_\_\_\_\_\_\_\_\_\_.

**7**. Kjo histori ka si temë \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (1 pikë)

**8.** Gjeni në tekst shprehjen që çifligari e pëson nga kërkesa e vet. Ç’mesazh përcjell historia? (2 pikë) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**9.** Vendosini pjesës një titull që të ketë kuptim të figurshëm. (1 pikë) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**10. Nisur nga historia e mësipërme, përshkruani çifligarin (portretin fizik dhe botën shpirtërore të tij). Përdorni mbiemra si epitete dhe detaje nga teksti. (3 pikë) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**11.** Mbiemri i nënvizuar në fjalinë: Argati, i cili foli ishte skërfyell ***i gjatë***, është: (1pikë)

A) në shkallën pohore; B) në shkallën krahasore të sipërisë;

C) në shkallën sipërore; D) në shkallën krahasore të barazisë.

**12.** Në fjalinë: *Le të vijë kush të dojë, i cili mundet ta bëjë ditën më të gjatë*, nënvizoni përemrat dhe dalloni llojin e tyre. (2 pikë)   
a) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ; b) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

**13.** Analizoni foljen e nënvizuar në fjalinë: Dita ***do të zgjatej*** aq sa ishte caktuar nga Zoti. (4 pikë)

|  |  |  |  |  |
| --- | --- | --- | --- | --- |
| folja | mënyra | koha | numri | forma |
| do të zgjatej |  |  |  |  |

**14.** Ndërtoni nga një fjali në të cilën fjala ***nga*** të përdoret, si: (3 pikë)

|  |  |
| --- | --- |
| parafjalë |  |
| ndajfolje |  |
| lidhëz |  |

**15.** Dalloni përbërësit e fjalës ***përfundoj.*** Plotësoni tabelën. (3 pikë)

|  |  |  |  |
| --- | --- | --- | --- |
| fjala | tema | tema fjalëformuese | prapashtesa |
| **përfundoj** |  |  |  |

|  |  |  |  |  |  |  |  |
| --- | --- | --- | --- | --- | --- | --- | --- |
| **Pikët** | 0-7 | 8-11 | 12-15 | 16-19 | 20-23 | 24-27 | 28-30 |
| **Nota** | 4 | 5 | 6 | 7 | 8 | 9 | 10 |

**TESTIM PËRMBLEDHËS PËR PERIUDHËN E PARË**

**GJUHË SHQIPE 8 VARIANTI B**

**Emri i nxënësit: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Data e zhvillimit: \_\_\_\_\_\_\_\_ 2024**

***Lexoni historinë e mëposhtme dhe përgjigjuni pyetjeve në vijim:***

1. Në kohërat e luftërave të gjata midis turkut dhe arbrit, ndodhte herë-herë të kish edhe çaste qetësie. Armiku i thyer, me bisht ndër shalë, hiqej tutje, mbyllej ndër kështjella. Arbrit merrnin pak frymë, kapnin parmendën për të punuar tokën, çekanë e mistrinë për të ndrequr ato që kishte prishur lufta, dilnin për gjah maleve, punonin e vigjilonin, gjuanin e ruanin, sepse këto s’ishin çaste paqeje e vërtetë. Përtej kufijve dhe brenda fortesave, turku mbante një ushtri të posaçme kalorësie që e hidhte papritur në Arbëri për të vrarë e djegur, për të prishur e shkatërruar, për t’i thyer qëndresën arbrit. Kjo ishte ushtria e akinxhinjve (akinxhi-kalorës turk) , e atyre kalorësve të hurit e të litarit më gjakatarë se sa ujqërit e maleve. Dëgjoni ç’thotë një këngë e hidhur arbëreshe e thurur për një ngjarje që mori dhenë, në Arbëri.

2. Burri s’ishte në shtëpi. E shoqja e re, kish mbetur vetëm, punonte, gatuante, priste të kthehej i shoqi. Papritur erdhi një ushtar turk kaluar dhe u përpoq ta rrëmbente e ta shpinte në vendin e tij. Mirëpo, arbëresha shpëtoi dhe mori malet. Turkut i hipën djajtë në kokë, e ndoqi mal më mal, ai kaluar, ajo më këmbë; e arriti te mali i tretë. Gruaja ish kapitur, kish rënë përdhe. Turku i zbriti kalit, e hoqi gruan zvarrë, e lidhi pas bishtit të kalit; pastaj i hipi prapë kalit, e ngau me vrap fort e më fort. Grykat e përrenjtë gjëmuan nga klithmat e nuses së zvarritur ferrave e gjembave, gurëve e gërxheve... Atje, tej përrenjve, kishin zënë pritë e prisnin kaprollin tre gjahtarë arbër: Kostë Mortali, Ndre Turieka e Nik Peta.

3. Ata dëgjuan të thirrurat dhe e panë turkun që po vinte kaluar duke hequr zvarrë një grua të lidhur pas bishtit të kalit. Të tre u hodhën e bënë përpara. Shtiu i pari Kostë Mortali e nuk e zuri dot. Shtiu i dyti Ndre Turieka, prapë nuk e zuri. Atëherë turkut që kish lëshuar kalin me vrap, doli e i preu udhën vetë trimi Nik Peta që shkrehu shigjetën drejt e në zemër. Turku ra poshtë përmbys, pa frymë .Nik Peta u lëshua e zuri kalin, e mbajti për frerësh dhe iu afrua gruas së përgjakur. Kur e vërejti mirë, e njohu se ajo ishte e shoqja e vdekur...

4. Që atëherë Nik Petës iu shtua edhe më shumë urrejtja kundër armikut që shkelte truallin e Arbërit dhe bënte kaq mynxyra. Ai luftoi me trimëri të madhe në shumë luftëra dhe preu shumë koka armiqsh, gjersa u vra si trim, bashkë me Pal Golemin; në një luftë kundër Ballaban Pashë Bardherit, tradhtarit të fisit arbër.

**1**. Teksti i mësipërm është: (1 pikë)

A) tregim; B) fabul; C) përrallë; D) legjendë.

**2.** Ky fragment mbështetet në një: (1 pikë)

A) ngjarje të vjetër; B) këngë të vjetër; C) përrallë; D) mit.

**3.** Tema e kësaj historie është: (1 pikë)

A) pabesia e turqve; B) qëndresa e arbërve;

C) nderi i mbrojtur i një arbëresheje; D) zotësia e trimave të Arbërisë.

**4. Dalloni në paragrafin e parë, dy shprehje frazeologjike. Shpjegoni kuptimin e tyre. (4 pikë)**

**shprehja frazeologjike \_\_\_\_\_\_\_\_\_\_\_\_\_\_\_\_\_\_\_\_; kuptimi i saj \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**shprehja frazeologjike \_\_\_\_\_\_\_\_\_\_\_\_\_\_\_\_\_\_\_\_; kuptimi i saj \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**5. Emërtoni figurat letrare: (2 pikë)**

këngë e hidhur arbëreshe \_\_\_\_\_\_\_\_\_\_\_\_\_\_, rënkonin grykat e përrenjtë \_\_\_\_\_\_\_\_\_\_\_\_\_\_\_

**6.** Listoni një cilësi të gruas arbëreshe. Sillni një detaj nga historia. (2 pikë) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**7.** Cila është pika kulmore e historisë? Si ndikoi në jetën e njërit prej personazheve? A e prisnit një përfundim të tillë? Paraqitni mendimet e tuja në lidhje me këtë përfundim. (4 pikë) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**8.** Formuloni mesazhin që përcjell historia. (1 pikë) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

**9**. Vendosini historisë një titull që të ketë kuptim të figurshëm. (1 pikë)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**10. Nënvizoni emrat që përdoren vetëm në shumës. (2 pikë)**

**nxënës, miqësi, jug, nazet, mendje, shkollë, grip, jetë, thekër, pasqyrë, shtëpi.**

**11. Përcaktoni rasën dhe shkallën në të cilën është përdorur mbiemri i nënvizuar. (2 pikë)**

**Fytyrës borë *të bardhë*, i ra hija e zemërimit.**

**rasa: \_\_\_\_\_\_\_\_\_\_\_\_\_\_\_\_\_\_\_\_\_\_; shkalla: \_\_\_\_\_\_\_\_\_\_\_\_\_\_\_\_\_\_\_**

**12. Formoni një fjali, në të cilën grupi *Arbëria jonë* të përdoret: (1 pikë)**

**veta II, njëjës, rasa gjinore \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**13. Fjala e nënvizuar në fjalinë: *Që* nga gjoksi i doli në rënkim i thellë. (1 pikë)**

**A) pjesëz; B) lidhëz; C) përemër lidhor; D) folje.**

**14. Analizoni foljen e nënvizuar në fjalinë: Gruaja priste *të kthehej* i shoqi. (4 pikë)**

|  |  |  |  |  |
| --- | --- | --- | --- | --- |
| **folja** | **mënyra** | **koha** | **veta** | **forma** |
|  |  |  |  |  |

**15.** Dalloni përbërësit e fjalës ***trimërisht.*** Plotësoni tabelën.

(3 pikë)

|  |  |  |  |
| --- | --- | --- | --- |
| fjala | tema | tema fjalëformuese | prapashtesa |
| ***trimërisht*** |  |  |  |

|  |  |  |  |  |  |  |  |
| --- | --- | --- | --- | --- | --- | --- | --- |
| **Pikët** | 0-7 | 8-11 | 12-15 | 16-19 | 20-23 | 24-27 | 28-30 |
| **Nota** | 4 | 5 | 6 | 7 | 8 | 9 | 10 |